钦定古今图书集成/明伦汇编/闺媛典/第371卷 > 《孔丛子》 > 《𢭏素赋》汉·班婕妤
## 钦定古今图书集成/明伦汇编/闺媛典/第371卷 > 《孔丛子》 > 《𢭏素赋》汉·班婕妤

若乃广除悬月，晖木流清，桂露朝满，凉襟夕轻。改容
饰而相命，卷霜帛而下庭；曳罗裙之约靡，振珠珮之
精明。若乃盼睐生姿，动容多致；弱态含羞，妖风靡丽。
于是投香杵，叩玫砧，择鸾声，争凤音；梧因虚而调远，
桂由贞而响沈；散繁轻而浮捷，节疏亮而清深。调非
常律，声无定本，任落手之参差，从风𩙪之近远；或连
“跃而更投，或暂舒而长卷。侈长袖于妍袂，缀半月于
兰襟，表纤手于微缝，庶见迹而知心，计修路之遐敻，
恐芬芳之易泄。书既封而重题，笥已缄而更结。”